સ્મિથે સિડની એરપોર્ટ પર પત્રકાર પરિષદને સંબોધિત કરી હતી અને એમાં તે લાગણીવશ થઈને રડી પડ્યો હતો. એણે કહ્યું હતું કે બોલ ટેમ્પરિંગની હરકત માટે સંપૂર્ણપણે એ પોતે જવાબદાર છે. આ કૌભાંડ પોતાના નેતૃત્વની નિષ્ફળતા બની ગઈ છે. સ્મિથે રડતાં રડતાં કહ્યું હતું કે મને આશા છે કે હું આ નુકસાન ભરપાઈ કરી શકીશ. હું તમને ખાતરી આપું છું કે આવું ફરીવાર નહીં બને. બધું મારી નજર સામે જ થયું. એટલે આ ઘટનાની જવાબદારી મારા શિરે લઉં છું.